כאן עליך להזין שם לקמפיין. אמנם תכנית AdWords מזינה עבורך שם ברירת מחדל לקמפיין, אך עליך לבחור שם שמתאר באופן ברור את נושא הקמפיין כדי שתוכל למצוא אותו בקלות בחשבונך. שם הקמפיין אינו מוצג בפני הלקוחות.
סוג הקמפיין שבחרת מתאים את הגדרת הקמפיין בהתאם ליעדים שלך. אנו ממליצים למפרסמים חדשים להתחיל בקמפיין מסוג "רשת החיפוש עם הרחבה לרשת המדיה", שמציע מגוון רחב של מיקומים פוטנציאליים למודעות.
תתבקש לבחור גם תת-סוג לקמפיין שלך. אם אתה מעדיף סקירה פשוטה יותר של האפשרויות לבחירת קמפיינים ותכונות, מומלץ להשתמש בתת-סוג קמפיין "רגיל"; אם ברצונך לראות את כל האפשרויות לבחירת קמפיינים ותכונות, השתמש בתת-סוג "כל התכונות".
בחר להגדיר באופן ידני את הצעות המחיר לקליקים על המודעות שלך, או תן ל-AdWords לעשות זאת עבורך. בהתאם לסוג הקמפיין, ייתכן שתראה אפשרויות בחירה נוספות למתן הצעות מחיר.
אסטרטגיית הצעת המחיר שלך קובעת באיזה אופן תשלם על האינטראקציה של משתמשים עם המודעות שלך. ההגבלה של הצעת המחיר שלך היא הסכום המרבי שתשלם עבור כל קליק על מודעות בקבוצת המודעות שלך. התקציב הוא הסכום הממוצע שאתה מעוניין להוציא בכל יום על הקמפיין. התקציב שתבחר נתון לשיקולך הבלעדי, ותוכל לשנות אותו בכל עת.
הצגת מודעות: כברירת מחדל, מערכת AdWords מציגה את המודעות שלך כאשר יש סבירות גבוהה יותר לכך שהן יקבלו קליקים או המרות, אך באפשרותך לבחור להציג את המודעות בתדירות אחידה יותר לאורך כל היום.